Downloaded from YTS.MX
Official YIFY movies site: YTS.MX
இன்று, கோவிட்-19-ஐ ஒரு சர்வதேச தொற்றாக உலக சுகாதார நிறுவனம் அறிவித்தது.
"வீட்டில் இருங்க, பாதுகாப்பாக இருங்க" செயலாக்க ஆணையை வெளியிடுகிறேன்.
...குடியிருப்பாளர்கள் அனைவரும் வீட்டிலேயே தங்கியிருக்க
அறிவுறுத்தப்படுகிறார்கள்.
இன்று மாலையில் இருந்து, நான் ஒரு மிக எளிய கட்டளையை இடுகிறேன்.
நீங்கள் வீட்டிலேயே தங்கியிருக்க வேண்டும்.
மார்ச் 2020. ஒரு உயிர்கொல்லும் வைரஸ் உலகமெங்கும் பரவுகிறது.
முடிந்தால் வீட்டிலேயே இருங்கள்
ஓரே இரவில், நம் வாழ்க்கை நிற்க வேண்டியதாயிற்று.
நாம் நிற்கையில்…
இயற்கை உலகில் குறிப்பிடத்தக்க மாற்றங்கள் துவங்குகின்றன.
மிக தூய்மையான காற்று.
மிக தூய்மையான தண்ணீர்.
விலங்குகள் பல தசாப்தாங்களாக நாம் பார்த்திராத வழிகளில் செழிக்க தொடங்குகின்றன
ஐந்து கண்டங்களில் பொது முடக்கம் துவக்கத்தில் இருந்தே படம் பிடித்ததில்...
இயற்கையின் அசாதாரணமான மறுமொழியை நாங்கள் பதிவு செய்துள்ளோம்.
புதிய வழிகளில் தனது குட்டிகளுடன் தொடர்பு கொள்ளும் மாபெரும் கடல் உயிரினங்கள்...
தனது குட்டிகள் உயிர் பிழைத்திருப்பதற்கான சாத்தியங்களை உருமாற்றிய சிறுத்தைகள்...
அவள் ஒரு தாயாக இருப்பதற்கு இது தான் சிறந்த நேரம்.
அழிந்துவரும் பென்குயின்கள் முன்பு எப்போதையும் விட பெருகி வருகின்றன.
வனவிலங்குகளின் உலகிற்குள்ளும் அவற்றின் வாழ்க்கைக்குள்ளும் எட்டிப் பார்த்து
அனைத்தும் எப்படியுள்ளது என்று நாம் தெரிந்துக் கொள்ள இது ஒரு தனி சந்தர்ப்பம்.
மாபெரும் விகிதாச்சாரங்களின் ஒரு உலகளாவிய பரிசோதனை.
இது தான் பூமி மாறிய வருடம்.
டேவிட் அட்டென்பரோவின் வர்ணனையில்
பொது முடக்கம் தொடங்கிய சில மணிநேரங்களிலேயே அமைதியை நாம் கவனித்தோம்.
ரேடியோ சிட்டி மியூசிக் ஹால்
உலக போக்குவரத்து இரைச்சல் 70% வரை வீழ்ச்சி அடைந்திருக்கையில்,
ஒரு புதிய பாடல் ஒலி கேட்கிறது...
...பறவையின் பாடல்.
சான் ஃபிரான்சிஸ்கோ அமெரிக்கா
மாநகர மக்கள் தொகை 4.7 மில்லியன்
இந்த வெள்ளை கிரீடமுடைய குருவிகள்
அதிசயத்தக்க ஒன்றை செய்து, இந்த அமைதிக்கு ஏற்ப தங்களை மாற்றிக் கொள்கின்றன.
கோல்டன் கேட் பிரிட்ஜின் நிழலில் வாழ்வதால்,
அவை பாடுவது கார்களின் சத்தத்தில் மழுங்கடிக்கப்பட்டன.
ஆனால் 1950களுக்கு பிறகு போக்குவரத்து இங்கே மிக குறைவாக இருப்பதால்,
ஆய்வாளர்கள் குருவிகளின் இனசேர்க்கைக்கான அழைப்பிலுள்ள புதிய ஒலிகளை கேட்டு வியந்தனர்
பல வருடங்களுக்கு அந்த பறவைகள் மிக சிறப்பாக இனப்பெருக்கம் செய்யும் என நம்பப்படுகிறது.
குறைந்து வருவது இரைச்சல் அளவு மட்டுமில்லை.
உலகெங்கிலும் உள்ள காற்று மாசுபாடு குறையும் வேகமும் அதிர்ச்சியூட்டுகிறது.
ஒரு சில நாட்களிலேயே,
40 வருடங்களாக இல்லாத அளவிற்கு தூய்மையான காற்று லாஸ் ஏஞ்சல்ஸ் நகரில் காணப்படுகிறது.
சீனா முழுவதும், வளிமண்டலத்தில் உள்ள நச்சு வாயுகளின் அளவுகள் பாதியாக குறைந்துள்ளன.
உலகின் மிக கடுமையான காற்று மாசுபாட்டினால் பாதிக்கப்பட்ட நாடுகளில் ஒன்றான...
இந்தியாவில் பொதுமுடக்கம் தொடங்கிய 12 நாட்களுக்கு பிறகு...
ஜலந்தர் - இந்தியா மக்கள் தொகை 1 மில்லியன்
...வியப்பூட்டும் ஒரு காட்சி தெரிகிறது.
நாங்கள் மேஜையில் அமர்ந்து காலை உணவு சாப்பிட்டு கொண்டிருந்த போது,
என் அப்பா அவசரமாக ஓடி வந்தார்.
அன்ஷுல் சோப்ரா
"மேலே வாங்க. அந்த மலைகள் தெரிகின்றன." என்று கூறினார்.
பயில்முறை புகைப்படக்காரர் அன்ஷுல்
எதற்காக இந்த உற்சாகம் எல்லாம் என்று பார்க்கச் செல்கிறார்.
மக்கள் மாடிகளில் நின்றுக் கொண்டு,
"ஆஹா. ஆஹா. மலைகள். மலைகள்" என்று சொல்லிக் கொண்டிருந்தார்கள்.
நான் சற்று நின்றுவிட்டு, பிறகு பார்த்தேன்.
வானம் தெளிவாக இருந்ததால், வாழ்நாளில் முதல் முறையாக,
எங்களால் இமயமலையை பார்க்க முடிகிறது.
200 கிலோமீட்டர் தொலைவில்,
பூமியின் மிக உயரமான மலைத்தொடர்,
30 வருடங்களாக புகைமூட்டத்தில் மறைந்திருந்தது,
ஆனால் திடீரென இப்போது தெரிகிறது.
என் கண்களை என்னால் நம்ப முடியல.
இத்தனை காலமாக புகை மூட்டத்திற்கு பின்னால், இமயமலை அங்கேயே தான் இருந்திருக்கிறது.
அன்ஷூல் எடுத்த இந்த கணத்தின் புகைப்படம் உலகம் முழுக்க பரவியது.
நம் இயக்கம் நின்ற கணமே,
பூமியால் மீண்டும் சுவாசிக்க முடிந்தது என்பதை இது தெளிவாக காட்டுகிறது.
பொதுமுடக்கம் பல வாரங்களுக்கு நீடிக்கிறது.
4 வாரங்கள்
மற்றும் பயண தடைகள் நம் நடமாட்டத்தை மேலும் கட்டுபடுத்துகின்றன.
நீங்கள் எடுக்கவிருந்த விடுமுறைகளை, ரத்து செய்து விடுங்கள்.
பயணியர் எண்ணிக்கை மற்றும் பதிவுகள் குறைந்துவிட்டன.
வான்வழி பயணம் முற்றிலும் குறைந்துவிட்டது.
உலகம் முழுக்க கிட்டத்தட்ட 90% குறைந்துவிட்டது.
ஏப்ரல் 2020,
கடந்த ஆண்டு இதே மாதம் வருகை தந்த சர்வதேச சுற்றுலா பயணிகளை விட
114 மில்லியன் பேர் குறைவாக வந்துள்ளனர்.
ஸ்பெயினில், வருகையாளர்களின் எண்ணிக்கை ஏழு மில்லியனில் இருந்து பூஜ்ஜியமானது.
ஃப்ளாரிடா - அமெரிக்கா மக்கள் தொகை 22 மில்லியன்
ஃப்ளாரிடாவில், வசந்தகால விடுமுறையின் போது கூட்டம் அலைமோதுகிற கடற்கரைகள்...
விரிச்சோடி காணப்படுகின்றன.
அழிந்துவரும் ஒரு கடற்வாழ் உயிரினத்திற்கு தன் இனத்தை பெருக்கிக் கொள்வதற்கான
வாய்ப்பாக இது இருக்கக் கூடுமா?
ஒவ்வொரு இரண்டு அல்லது மூன்று வருடங்களில்,
பெண் ஆமைகள் தாங்கள் முட்டைகளில் இருந்து குஞ்சாக வெளிவந்த கடற்கரைகளுக்கு
தங்களின் சொந்த முட்டைகளையிட திரும்பும்.
உலகம் முழுக்க, ஆமைகளின் எண்ணிக்கை மிக அதிகமாக குறைந்து வருகிறது,
ஏனெனில் மக்கள் கூட்டமுள்ள கடற்கரைகளில் முட்டையிட அவை தயக்கம் காட்டியதும் காரணம்.
ஆனால் இந்த ஆண்டு...
வித்தியாசமானது.
உள்ளூர் ஆராய்ச்சியாளர்களுடன் பணிபுரியும் எங்களின் கேமராமேன்,
அதிர்ஷ்டவசமாக இங்கேயுள்ள ஜூனோ கடற்கரையில்...
உலகின் மிக அடர்த்தியான பெருந்தலை கடலாமை முட்டையிடும் இடங்களில் ஒன்றைபடம்பிடித்தார்
இனப்பெருக்க பருவம் தொடங்கியதும்,
இந்த பெண் ஆமை தன் வாழ்க்கையில் முதல் முறையாக
நிம்மதியாக முட்டையிட முடிகிறது.
பின்தொடர்ந்த வாரங்களில்,
நூற்றுக்கணக்கான ஆமைகளுக்கும் மேல் அதை செய்தன.
முட்டையிடும் ஆமைகளுக்கு பெரிய பிரச்சினையாக
நீண்ட காலமாக கருதப்பட்டது மனித இடையூறு தான்.
ஆனால் அறிவியலாளர்களால் அதன் தாக்கத்தை
துல்லியமாக அளவிட முடிந்தது இதுவே முதல் முறை.
ஒவ்வொரு காலையும், இந்த ஆராய்ச்சியாளர்களின் குழு
முட்டையிடும் இடத்தைச் சென்றடையும் ஆமை வழித்தடங்களை எண்ணினார்கள்.
கடந்த பத்து ஆண்டுகளில்,
பெருந்தலை ஆமைகள் முட்டையிடுவதன் சராசரி வெற்றி விகிதம்
வெறும் 40 சதவீதத்திற்கு குறைந்தது.
கடற்கரை தங்களுக்கு மட்டுமே என்றானதில், அவை இதற்கு மேல் வெற்றிகரமாக இருந்ததுண்டா?
கடற்கரைகளில் மனிதர்கள் அனுமதிக்கப்படாத போது,
வெற்றி விகிதம் 61% ஆக உயர்ந்தது, நாங்கள் பார்த்ததிலேயே இதுதான் மிக உயர்ந்த விகிதம்.
டாக்டர் ஜஸ்டின் பெர்ரால்ட் ஆமை ஆராய்ச்சியாளர்
இது ஒரு வியத்தகு முன்னேற்றம்.
ஒவ்வொரு கூடுதலான கூட்டில் இருந்தும் ஏறக்குறைய நூறு குஞ்சுகள் வெளிவரும்,
அவை ஒவ்வொன்றுமே இனப்பெருக்கம் செய்யக் கூடிய வளர்ந்த ஆமையாக உருவாக முடியும்.
கடற்கரைகள் மூடப்பட்டதால், இந்த விலங்குகள் பல லட்ச ஆண்டுகளாக தாங்கள்
செய்து வந்த ஒன்றை, மனித நடமாட்டம் இருந்த போது செய்ததை விட
தற்போது மிக வெற்றிகரமாகவே அதை செய்ய முடிந்தது.
6,000 கிலோமீட்டர் தொலைவில்,
அமெரிக்காவின் மேற்கு கரையில்...
அலைகளின் கீழே நிலவும் ஒரு புதிய அமைதி கடல்வாழ் பெரிய மிருகங்களுக்கு
ஒரு வாய்ப்பை தருகிறது.
தென்கிழக்கு அலாஸ்கா அமெரிக்கா
வருடாந்திர பார்வையாளர்கள் 1.3 மில்லியன்
ஒவ்வொரு ஆண்டும், 10,000 கூன்முதுகு திமிங்கிலங்களுக்கு மேல்
ஹவாயிலிருந்து...
அலாஸ்காவில் உள்ள இந்த விரிகுடாக்களுக்கு இரைத்தேடி வருகின்றன.
வழக்கமாக, வருடத்திற்கு ஒரு மில்லியன் வருகையாளர்களை கொண்டு வரும்
மிகப்பெரிய கப்பல்களுடன் சேர்ந்து அவை இந்த கடல் நீரில் பயணிக்கும்.
ஆனால் தற்போது, ஒரு கப்பல் கூட ஓடாத நிலையில்...
25 மடங்கு அதிகமான அமைதி தண்ணீருக்கு அடியில் நிலவுகிறது.
இந்த நிசப்தத்தில், அறிவியலாளர்கள் நீருக்கடியில் பயன்படுத்தும் மைக்கை கொண்டு
ஒரு குறிப்பிடத்தக்க மாற்றத்தை பதிவு செய்துள்ளனர்.
கூன்முதுகுத் திமிங்கிலங்கள் தங்களுக்குள் அடிக்கடி பேசிக் கொள்கின்றன...
புதிய வழிகளிலும் பேசிக் கொள்கின்றனவாம்.
திமிங்கிலங்கள் நீண்ட நேரம் தங்களுக்குள் ஒலிகள் எழுப்பிக் கொள்வதை...
கிறிஸ்டீன் கேப்ரியல் திமிங்கில ஆராய்ச்சியாளர்
...கேட்க உற்சாகமாகவும், எழுச்சியூட்டுவதாகவும் இருந்தது.
ஒரு திமிங்கிலம் ஒலியெழுப்புகிறது, அதன் பிறகு ஒரு தாயும், கன்றும்.
அதாவது, நான் இதற்கு முன்பு அதை கேட்டதே இல்லை.
கூட்ட நெரிசல் உள்ள பாரில் உங்கள் நண்பர்களுடன் பேச முயற்சி செய்வதை
கற்பனை செய்து பாருங்கள்.
அங்கே அது கடினம், அதிகம் பேச மாட்டீர்கள், கத்தினால் தான் கேட்கும்.
டாக்டர் சூஸி டீர்லிங்க் திமிங்கில ஆராய்ச்சியாளர்
ஆனால் ஒரு அமைதியான காஃபி கடையில் நீங்கள் இருக்கும் போது,
இரைச்சல் இல்லாத அந்த இடத்தில்
நீங்கள் நெடுநேரம், விரிவாக உரையாட முடியும்.
ஆனால் இன்னும் ஆச்சரியமான ஒன்று இருக்கிறது.
இப்போது திமிங்கிலங்களால் இன்னும் அதிக தூரத்திற்கு இடையூறு இல்லாமல் பேச முடிகிறது
மற்றும் இது போன்ற தாய் திமிங்கிலங்கள் தங்கள் குட்டிகளை தனியே விட்டு செல்கின்றன.
இது ஒரு மிக மிக அரிதான காட்சி.
தனது குட்டி அழைத்தாலும் அது தனக்கு கேட்கும் என்பதால்,
தாய் திமிங்கிலத்தால் தற்போது நிம்மதியாக இரைத்தேடிச் செல்ல முடிகிறது.
பாலூட்டும் தாய் முடிந்தளவிற்கு அதிகமாக உணவு உட்கொள்ள வேண்டும்,
அதை செய்வதற்கு சிறந்த வழி, மற்ற பெரிய திமிங்கிலங்களுடன் வேட்டையாடுவது.
திமிங்கிலங்கள் தலைகீழாக பாய்ந்து...
குமிழிகளாலான வட்டச்சுவர் ஒன்றை உருவாக்கி...
மீன்களை பெருங்கூட்டமாக ஒன்றுத்திரட்டி நீந்தச் செய்து...
பிறகு ஆயிரங்கணக்கான மீன்களை ஆவலுடன் அப்படியே விழுங்கிவிடும்.
இது இயற்கையின் மிகச்சிறந்த அதிசய காட்சிகளில் ஒன்று.
அமைதியான சூழல் தரும் உறுதியினால்,
கூன்முதுகு தாய் திமிங்கிலங்கள் இது போல அடிக்கடி ஒன்றாக சேர முடிகின்றன.
இந்த ஆண்டு, இவை கடலில் இடையூறின்றி இருக்கின்றன.
அவை விரும்பிய இடத்தில் விரும்பிய நேரத்தில் தங்களுக்கு வேண்டிய எதையும் செய்கின்றன.
முந்தைய ஆண்டுகளில்,
7 சதவிகித குட்டிகள் மட்டுமே வளர்ந்து பெரியவை ஆகின.
ஆனால், இந்தப் பருவத்தில், அதற்கும் மேலானவை உயிர்பிழைக்க நிறைய வாய்ப்புள்ளது.
திமிங்கிலங்களால் தாக்குப்பிடிக்க முடியாத சில கடுமையான ஆண்டுகளுக்கு பின்னர்...
ஜேனட் வில்சன் திமிங்கில ஆராய்ச்சியாளர்
…இந்த பெருந்தொற்று காலம் அவற்றிற்கு அதிகம் தேவைப்பட்ட இடைவேளையை அளித்திருக்கிறது.
நீருக்கடியில் உருவான இரைச்சல் அளவுகளின் மாற்றம் அலாஸ்காவையும் தாண்டியது.
முதல் மூன்று மாத பொது முடக்கதிலேயே, உலக அளவில் கப்பல் போக்குவரத்து 17% குறைந்தது,
அதனால் பெருங்கடல்களில் வாழ்ந்த விலங்குகளின் வாழ்க்கை மேம்பட்டது.
ஹுராக்கி வளைகுடா நியூசிலாந்து
நியூசிலாந்து டால்பின்களால்
தங்களின் தொடர்பு கொள்ளலை மும்மடங்கு தூரம் அதிகரிக்க முடிந்தது.
சாலிஷ் கடல் கனடா
வான்கூவர் ஆராய்ச்சியாளர்கள் கப்பல்சத்தம் நான்கு மடங்கு குறைந்ததை பதிவு செய்தனர்.
அதனால் வேட்டை திமிங்கிலங்களால் சோனாரை மிகவும்
மேலும் திறமையாக பயன்படுத்தி வேட்டையாட முடிகிறது.
பெருந்தொற்றுக்குள் விழுந்து மூன்று மாதங்களாகின்றன.
3 மாதங்கள்
அமெரிக்காவில், வேலை செய்வோரில் பாதி பேர் வீட்டில் இருந்தபடியே செய்கின்றனர்.
உலகம் முழுக்க, கால்வாசி தொழில்கள் மூடப்பட்டுள்ளன.
பார்கள், உணவகங்கள், காபி கடைகள் மூடியிருக்கின்றன.
அனைத்திற்கும் பிறகு, ரீடெயில் கடைகள் மூடியிருக்கின்றன.
இப்போது கைவிடப்பட்டது போல இருக்கிறது. சுற்றி யாரும் இல்லாதது போல.
உலகின் முக்கிய நகரங்களில்,
நடந்து செல்வோர் அளவு 90% மேல் குறைந்துள்ளது.
நகர மையங்கள் ஏறத்தாழ வெறிச்சோடி இருப்பதால்…
விலங்குகள் இப்படியான நகர வாழ்வை
அனுகூலமாகப் பயன்படுத்தும் சிறப்பான புகைப்படங்கள் வெளியாகின.
செயிண்ட் லூசியா தென்னாப்பிரிகா
பெட்ரோல் பங்கிற்கு ஒரு நீர்யானையின் பயணம்.
டெல் அவிவ் இஸ்ரேல்
உள்ளூர் பூங்காவில் மகிழ்ந்திருக்கும் குள்ளநரிகள்.
சாண்டியாகோ சிலி
ஒரு காட்டுப்பூனைக்கூட நடைப்பாதையில் சுற்றித்திரிகிறது.
ஆனால் ஒரு மிருகம் கைவிடப்பட்ட நகர இடங்களுக்கு ஏற்ப குறிப்பிட்ட
புத்தி கூர்மையுடன் தன்னை மாற்றிக் கொள்கின்றது.
நாரா ஜப்பான்
வருடாந்திர வருகையாளர்கள் 13 மில்லியன்
குறைந்தபட்சம் 1300 ஆண்டுகளாக இந்த நாரா நகரம், சிகா மான்களின்
புகலிடமாக இருந்து வந்திருக்கிறது.
உணவுக்காக அவை நம்பியிருந்த பெரும்பாலான மலைமுகடுகள்
கட்டிடங்களால் அழிந்துவிட்டன.
ஆனால் இந்தக் கூச்ச சுபாவமுள்ள விலங்குகள் ஒரு தீர்வைக் கண்டுபிடித்தன.
இந்த மான் நாராகோயிலுக்கு வரும் வருடாந்திர 13 மில்லியன் பார்வையாளர்களிடம் திரும்பியது
மற்றும் கொஞ்சம் மரியாதை காட்டினால்...
இனிமையான வெகுமதிகள் கிடைக்கும் என கண்டுபிடித்தது.
தவிட்டு ரொட்டிகள் அவற்றின் உணவில் ஒரு முக்கிய பங்காகி இருந்தன.
ஆனால் இந்தப் பெருந்தொற்று அதை மாற்றிவிட்டது.
அவற்றின் விருப்பமான உணவு ஒரே இரவில் காணாமல் போய்விட்டது.
மனிதர்கள் இல்லாமல் ரொட்டிகளும் இல்லை.
அந்த மானுக்கு உணவு கிடைக்காமல் போவது குறித்த கவலை நிலவுகிறது.
ஆனால் பழைய தலைமுறை மான்களிடம் ஒரு திட்டமிருப்பதாக தெரிகிறது.
அவை ஒரு குழுவை, கோயில் நிலங்களை விட்டு வெளியே வழிநடத்தின.
தாங்கள் எங்கே செல்கிறோம் என்பதும் அவற்றிற்கு நன்றாகவே தெரிந்திருந்தது.
அவை பிரதான சாலையை நோக்கிச் செல்கின்றன...
நகரத்தின் மையமான கான்கிரீட் காட்டுக்குள்ளே நுழைந்தன.
ஆனால், அவை இந்த விரிவான நகரத்தில் உணவை எங்கே கண்டுபிடிக்கும்?
ஒரு இரண்டரை கிலோமீட்டர் நடைப்பயணத்தின் பின்னர்…
அந்தக் குழு ஓரிடத்தில் நின்றது.
ஆளரவமற்ற அந்தப் பகுதி ஒருகாலத்தில் அவற்றின் மேய்ச்சல் நிலமாக இருந்தது.
நம்பமுடியாத வகையில், முதிய மான்களுக்கு
மேய்ச்சல் நிலமாக இருந்த அந்த இடம் நினைவில் இருந்தது.
அது அவற்றிக்கு வேண்டிய எல்லாவற்றையும் கொடுத்து வந்திருக்கிறது:
புத்தம்புது புற்கள், இலைகள் மற்றும் தாவரங்கள்.
அடுத்து வந்த வாரங்களில்,
அந்த நிலத்தில் ஆக்கிரமிக்கப்பட்ட இடத்தை காட்டிலும் எஞ்சியிருந்த நிலத்தில் மேய்ந்தன
மனிதர்கள் இல்லாததால் மற்றொரு அனுகூலமும் கிடைத்தது.
மான்களை இந்த புதிய உணவு ஆரோக்கியமாக வைத்திருப்பதை மட்டும் அல்லாமல்...
ஆட்கள் குறைந்ததால், மான்களை கொல்லக்கூடிய பிளாஸ்டிக் குப்பைகளும் குறைந்தன என்பதையும்
விஞ்ஞானிகள் கண்டுபிடித்தனர்.
நம்முடைய இருப்பினால் விலங்குகள் பலனடைவது போலத் தெரிந்தாலும்...
நிறைய விஷயங்களில் நாம் இல்லாமலேயே அவை நன்றாக வாழ்கின்றன.
நான்கு மாத பொது முடக்கத்திற்கு பின்னர் நாம் திரும்பிச் சென்ற இடங்களில்...
புயனஸ் அயர்ஸ், அர்ஜெண்டினா மக்கள்தொகை: 15.2 மில்லியன்
...நாம் விட்டுசென்ற இடங்கள் காட்டுயிருக்கு புதிய வாய்ப்புகள் அளிக்கின்றன.
அர்ஜெண்டினாவில்...
வழக்கமாகவே அமைதியாக இருக்கும் கேபிபாரா
தங்களின் முன்னாள் ஈரநிலங்களின் மேல் கட்டப்பட்டுள்ள இந்த வசதியான புறநகரின்...
கவனமாக கத்தரிக்கப்பட்ட தோட்டங்களுக்கு செல்கின்றன.
உண்மையில் அவற்றுக்குச் சொந்தமானதை உரிமை கொண்டாடுவதை எதுவும் தடுக்கப்போவதில்லை.
சரி...
ஏறக்குறைய எதுவுமில்லை.
நாம் எவ்வளவு காலம் காணப்படவில்லையோ அவ்வளவு துணிச்சலாக இந்த விலங்குகள் மாறுகின்றன.
ஆப்பிரிக்காவில் சஃபாரி சீசன் ரத்து செய்யப்பட்டுள்ள போது...
முமலங்கா - தென்னாப்பிரிக்கா ஆண்டிற்கு 4.2 மில்லியன் பார்வையாளர்கள்
...இங்குள்ள ஒரு ஆபத்தான வேட்டை மிருகம் விதிகளை மாற்றி எழுதுகிறது.
இந்த ஆடம்பர லாட்ஜ் வெறுமையாக காணப்படுகிறது.
ஆனால், புதிய விருந்தினர்கள் வரத் தொடங்குவதற்கு அதிக நாட்கள் ஆகாது.
வெர்வெட் குரங்குகள் குளத்தருகில் இடத்தைப் பிடித்துக்கொண்டன.
அதே நேரம் இம்பாலா மற்றும் நயாலா ஆண்டிலோப்கள்,
சாலட் பாரில் தங்கள் இடத்தைப் பிடித்தன.
ஆனால் சற்று தூரத்தில்...
முழு வளர்ச்சியுற்ற ஆண் சிறுத்தை ஒன்றும் இருக்கிறது.
பகல்பொழுதில் இந்த இரவுநேர வேட்டையாடி வந்திருப்பது
உண்மையிலேயே ஆச்சரியம்தான்.
நம்முடையக் குழுவினருக்கும் அப்படித்தான்.
அப்படியே நில்லுங்கள், மக்களே.
ரஸ்ஸெல் மெக்லாக்லின் காட்டுயிர்களை படம்பிடிப்பவர்
எனக்கு திடுக்கிடும் தருணங்கள் ஏற்பட்டுள்ளன ஆனால் இது எல்லாவற்றிலும் பெரியது.
ஆப்பிரிக்கா முழுக்க,
சிறுத்தைகள் மனிதர்களிடம் தங்களுடைய நிலத்தில் 60 சதவிகிதத்தை இழந்துள்ளன,
அது வேட்டையாடுதலை மிகவும் சவாலாக்கிவிட்டது.
ஆனால் விருந்தினர்கள் யாரும் இல்லாத நிலையில்,
இந்தச் சிறுத்தை இங்குள்ள வாய்ப்பை தெரிந்துக்கொண்டு,
தன்னுடைய நடத்தையில் ஒரு குறிப்பிடத்தக்க மாற்றத்தை செய்துகொண்டது.
அது பகலிலேயே வேட்டையாடத் தொடங்கிவிட்டது.
இதற்கு சில முயற்சிகள் தேவைப்பட்டிருக்கலாம்...
ஆனால் நீண்ட காலம் ஆகவில்லை...
அதனுடைய புதிய வியூகத்திற்கு...
பலன் கிடைத்துவிட்டது.
ஆப்பிரிக்காவில் சிறுத்தைகளின் எண்ணிக்கை
கடந்த 25 வருடங்களில் 30 சதவிகிதம் குறைந்துவிட்டது.
ஆனால் இந்தப் பொதுமுடக்க பஃபேயின் முழு அனுகூலத்தையும் எடுத்துக்கொண்டு,
இந்தச் சிறுத்தை விருத்தியடைகிறது.
இது கிட்டத்தட்ட அதன் தங்குமிடமாகவே ஆகிவிட்டது. அதனுடைய தனி ராஜாங்கம்.
பெருந்தொற்று காலம் தொடங்கி ஆறு மாதங்கள் ஆகிவிட்டன.
6 மாதங்கள்
செப்டம்பரில், 40க்கும் மேற்பட்ட நாடுகளில் கட்டுப்பாடுகள் தொடர்ந்து வந்தன,
இது 3 பில்லியன் மக்களின் செயல்பாட்டை வரம்பிற்குள் உட்படுத்தியிருக்கிறது.
பெரிய கூட்டங்கள்,
நேரலை விளையாட்டு நிகழ்ச்சிகள், இசை நிகழ்ச்சிகள் மற்றும் திருவிழாக்கள் உட்பட,
ஒரு தடுப்பூசி போன்ற நம்பத்தகுந்த சிகிச்சை கிடைக்கும் வரையில் திரும்ப நடக்க முடியாது.
நாம் நம்முடைய புதிய இயல்பு வாழ்க்கையோடு பொருந்தும்போது,
இயற்கையின் புத்துயிர்ப்பு தொடர்கிறது.
கங்கை இந்தியா
இந்தியாவில், கங்கை நதி
ஆக்சிஜன் அளவில் 80 சதவிகித அதிகரிப்பதைக் கண்டது.
அட்லாண்டிக் கடற்கரை மொராக்கோ
ஆப்பிரிக்க அட்லாண்டிக் கடற்கரையில்,
தண்ணீரின் சுத்தமானது, மோசமானதில் இருந்து அருமையானதாக மாறியிருக்கிறது.
நாம் வெளியே நடமாடுவது நீண்ட காலமாக தொடர்ந்து குறைந்திருப்பதால்
அது புதிய தலைமுறை விலங்குகளை பலனடைய செய்திருக்கிறது.
கேப் டவுன் தென்னாப்பிரிக்கா
மக்கள் தொகை 4.7 மில்லியன்
இங்குள்ள தென்னாப்பிரிக்க கடற்கரையில்,
சில பெருமைமிகு புதிய பெற்றோர்கள் தங்களுடைய காலைநேர பயணத்தில் இருக்கிறார்கள்.
அவைதான் ஆப்பிரிக்க ஜாக்காஸ் பென்குயின்கள்.
அவை நமக்கு அருகிலேயே இருப்பிடத்தை அமைத்துக் கொண்டுள்ளன.
இனப்பெருக்க காலத்தின்போது,
ஒவ்வொரு காலையும் அவை மீன்பிடிக்க கடலுக்குச் செல்கின்றன.
அவற்றின் குஞ்சுகள் அதிகமான தேவைகள் உடையவை.
அவை தங்கள் உடலின் 15 சதவிகிதம் அளவுக்கான மீன்களை உண்ண வேண்டும்.
அதிர்ஷ்டவசமாக, ஜாக்காஸ் பென்குயின்கள் மிகவும் திறமையான வேட்டையாடிகள்...
அவற்றால் 80 மீட்டர் ஆழம்வரைச் சென்று
ஓடு இருக்கும் மீன்களையும், கூட்டமாகத் திரியும் மீன்களையும் உட்கொள்ள முடியும்.
ஆனால் தன் பசித்த குஞ்சுகளுக்கு இரையை கொண்டுவந்து சேர்ப்பதுதான் சவாலானது.
கடந்தாண்டுகளில் இக்கடற்கரைகள் மக்கள் கூட்டத்தால் நிரம்பியிருந்தன.
அதனால் பென்குயின்கள் மீன்பிடித்துவிட்டு திரும்பிவரத் தயாராக இருந்த நேரம்…
தங்களுடைய பாதைகள் அடைபட்டிருப்பதைக் கண்டன.
அதில் பல சூரியன் மறையும் நேரம் வரை கரையிலேயே...
மக்கள் கூட்டம் வீடு திரும்பும் வரை காத்திருந்தன.
ஆனால் இந்த வருடம், கடற்கரை ஆளரவமற்றிருக்கிறது.
பென்குயின்கள் தங்கள் பழைய வழக்கத்தைக் கைவிட்டு
இப்போது, தங்களுடைய குஞ்சுகளின் வயிற்றை நிரப்பப் போதுமான மீன்களுடன்
சில மணிநேரங்கள் கடலில் இருந்துவிட்டு திரும்பிவிடுகின்றன.
நிறைய சூரிய ஒளி இருக்கும்போதே, அவற்றால் மீண்டும் கடலுக்குள் செல்ல முடிகிறது.
இந்தக் குஞ்சுகள் இப்போது ஒருநாளில் இருமுறைக்கும் மேல் கூட உணவு உண்கின்றன.
அவை இப்போது ஆரோக்கியமானவை மட்டுமல்ல, வேகமாக வளரக்கூடியவையும் ஆகிவிட்டன,
ஆனால் இதுபோன்ற நிறைய குடும்பங்கள் வெற்றிகரமாக இரட்டையர்களை வளர்த்துள்ளன.
மேலும் நிறைய நல்ல செய்திகளும் உள்ளன.
அடுத்துவந்த சில வாரங்களில்,
சில பெற்றோர்கள் வெற்றிகரமாக இரண்டாவது தொகுதி குஞ்சுகளையும் வளர்த்துவிட்டன.
ஒரு தசாப்தத்திற்கும் மேலான ஆண்டுகளில் அது இப்போதுதான் முதல்முறையாக நடந்திருக்கிறது.
பல வருடங்களாகவே, பென்குயின்களும் இங்குள்ள மக்களும் ஒருவரோடு ஒருவர்
இணக்கமாகவே வாழ்ந்ததாக நாம் நம்பி வருகிறோம்.
ஆனால் உண்மையில், நாம் அவற்றின் வாழ்வை சிக்கலாக்கியிருக்கிறோம்.
பென்குயின்களின் எண்ணிக்கை தெற்கு ஆப்பிரிக்காவில்
கடந்த 30 வருடங்களில் 70 சதவிகிதம் குறைந்துவிட்டதால்...
நம்மால் செய்ய முடிந்த அனைத்து உதவிகளும் அவற்றிற்கு தேவை.
நகரத்தில் வாழும் விலங்குகளின் குட்டிகள் மட்டும் செழிக்கவில்லை.
தற்போது, இந்த வருடம் விதிக்கப்பட்ட கட்டுபாடுகளின் விளைவுகள்
உலகின் காடடர்ந்தப் பகுதிகளில் கூட உணரப்படுகின்றன.
மஸாய் மாரா - கென்யா வருடாந்திர பார்வையாளர்கள் 300,000+
தன் குட்டியை பாதுகாக்கும் பெரிய பூனையின் திறன் உருமாறுதல்.
சிறுத்தை.
பூமியில் உள்ளதிலேயே அதிவேகமான பாலூட்டி.
ஆனால் அவற்றிற்கு ஒரு பலவீனம் உண்டு.
அவற்றின் உடல்வாகினாலேயே சிங்கங்கள் மற்றும் கழுதைபுலிகள் போன்ற போட்டி வேட்டையாடிகளின்
கொடூர பலம் இல்லாமல் போய்விட்டது.
அவை சிறுத்தையின் உணவை சந்தோஷமாகத் திருடுகின்றன.
மற்றும் அதன் குட்டியைக் கொல்லவும் தயங்குவதில்லை.
சிறுத்தைகள் பதுங்கியிருக்க முயற்சிக்கின்றன.
ஆனால், இரண்டு குட்டிகளுடன், இந்த தாய்,
அவற்றிற்கு உணவளிக்க இரண்டு அல்லது மூன்று நாட்களுக்கு ஒருமுறை வேட்டையாட தேவையுள்ளது.
அது வேட்டையாடும் போது,
அதனுடைய ஆறுமாதக் குட்டிகள் உயரமான புல்லுக்குள் மறைந்திருக்கின்றன.
தன்னுடைய வேட்டையை முடித்தவுடனேயே, அதற்கு தடுமாற்றம் ஏற்படுகிறது.
அது நூற்றுக்கணக்கான மீட்டர்கள் குட்டியிடமிருந்து தள்ளியிருக்கிறது,
இறந்த உடலை வெகுதூரம் இழுத்துச்செல்ல வேண்டும்.
அது அதை விட்டுவிட்டாலோ, மற்ற விலங்குகளால் அது திருடப்படும் ஆபத்துள்ளது.
அதனுடைய ஒரே தீர்வு தன்னுடைய குட்டிகளை தன்னுடன் சேர்ந்துகொள்வதற்காக...
...மென்மையான கூக்குரல் எழுப்புவதுதான்.
அது கவனமாக இருந்தாக வேண்டும்.
அது சத்தமாகவோ அடிக்கடியோ கூக்குரலிட்டால்,
பாதுகாப்பற்ற தன் குட்டிகளை நோக்கி அதன் எதிரிகளின் கவனத்தை ஈர்த்துவிடலாம்.
இப்படிப்பட்ட தருணத்தில்தான்
அந்தச் சிறுத்தை தன் குரல் கேட்கப்படுவது மிகவும் சிரமமாக இருப்பதாக உணர்ந்தது.
பொது முடக்கத்திற்கு முந்தைய ஆண்டுகளில்,
மஸாய் மாராவுக்கு வரும் சுற்றுலாவாசிகளின் விருப்பப் பட்டியலில்
சிறுத்தை வேட்டையை பார்ப்பது முதலாவதாக இருந்தது.
ஆனால், வேட்டையாடிய பிறகு தாயைச் சுற்றி சூழ்ந்த கூட்டத்தினால் பிரச்சினை தோன்றியது.
நிறைய கூச்சல். வாகனங்கள் மேலும் கீழும் இறங்கிவருகின்றன.
சலீம் மண்டெலா சிறுத்தை ஆராய்ச்சியாளர்
ரேடியோவில் வழிகாட்டிகள் பேசுகின்றனர், மக்கள் ஒருவரோடு ஒருவர் பேசிக்கொள்கின்றனர்.
இந்த கூச்சலினால் குட்டிகளை
அழைக்கும் தாய் சிறுத்தைகளின் குரல் மறைந்தன.
இந்தச் சத்தங்கள் எல்லாம்
சிறுத்தைகள் உயிர்பிழைக்க நம்பியிருக்கும் இயற்கைத் தகவல்தொடர்பை மூடிமறைக்கின்றன.
தொடர்ந்து அழைக்க நிர்பந்திக்க படுவதால், அவை ஆபத்தையும் அழைக்கின்றன.
ஆனால் இந்த வருடம்...
இந்தத் தாய் ஏறக்குறைய மனிதத் தொந்தரவே இல்லாத சூழ்நிலையை அனுபவிக்கிறது.
வெறுமையான புல்வெளிப் பிரதேசத்திற்குள் ஒருசில அழைப்புகளிலேயே...
...தாயின் குரலைக் கேட்டு...
குட்டிகள் அதனுடன் சேர்ந்துக் கொள்கின்றன.
அந்தத் தாய் சில அழைப்புகள் மட்டுமே செய்ததைக் கண்டோம்.
ஒன்று அல்லது இருமுறைகளுக்குள் குட்டிகள் உடனடியாக பதிலளித்தன.
சுற்றிலும் மனிதர்கள் இல்லாததால்,
சிறுத்தை குட்டிகளால் நன்கு பிழைக்க முடிவதை ஆராய்ச்சியாளர்கள் கவனிக்கின்றனர்.
கோவிட்டிற்கு முந்தைய காலங்களில், மூன்றில் ஒரு குட்டி மட்டுமே உயிர்பிழைத்தது
ஆனால் தற்போது, மூன்று மாதங்களுக்கு மேல் வயதுடைய
குட்டிகள் நிறைய இருப்பதை நாம் காண்கிறோம்,
நிறைய குட்டிகள் உயிர்பிழைத்திருக்க போவதால்
சிறுத்தைகளும் நிறைய இருக்கப் போகின்றன என்று
நமக்கு நம்பிக்கையைத் தருகிறது.
ஆப்பிரிக்காவில் 7000 பெரிய சிறுத்தைகள் மட்டுமே தற்போது இருப்பதால்...
ஒவ்வொரு குட்டியும் விலைமதிப்பற்றது.
இந்த வருடம் நமக்கு தொடர்ந்து சவாலாக இருக்கும் வேளையில்...
விந்தி தேசியப் பூங்கா உகாண்டா
...மேலும் அதிகமான அழிந்துவரும் விலங்குகள்
தாங்கள் உயிர்பிழைப்பதற்கான உற்சாகத்தை அனுபவித்து வருகின்றன.
2020-ஆம் ஆண்டில் சுற்றுலா பயணிகளின் எண்ணிக்கை குறைந்ததால்
இங்கு இந்த மலைவாழ் கொரில்லாக்கள்
வழக்கத்தைவிட இரு மடங்கு குட்டிகளை ஈன்றன.
இங்கிலாந்தின் தெற்குகரையில்...
டோர்ஸெட் இங்கிலாந்து
...பத்தாண்டுகளில் காணப்படாத அளவு, முட்களுடைய சிறுமீன்கள் காணப்படுகின்றன.
படகுகளின் நங்கூரங்கள் இல்லாமையால் கடல் புற்கள் மீண்டிருப்பதே இதற்கு காரணம்.
லைகிபியா கென்யா
மேலும் கென்யாவில், எந்த காண்டாமிருகமும் அதன் கொம்புகளுக்காக கொல்லப்படாமல் இருப்பது
1999-ஆம் ஆண்டிற்கு பிறகு இதுவே முதல் முறை.
பொதுமுடக்கம் தொடங்கி முழுமையாக ஒருவருடம் ஆகிறது.
12 மாதங்கள்
இயற்கை உலகம் சௌகரியமாக இருப்பதை நம்மில் பலர் கண்டறிந்த ஒரு வருடம்.
உலகம் அசாதாரணமான வழிகளில் மாற்றப்பட்டுள்ள ஒரு வருடம்.
வருடாந்திர கார்பன் டையாக்சைடு உமிழ்வின் அளவானது
6 சதவிகிதம் குறைந்துள்ளது,
இதுதான் இதுவரையிலான மிகப்பெரிய குறைவு.
பூமியின் மேற்பரப்பிலும்கூட குறிப்பிடத்தக்க மாற்றங்களைக் காணமுடிகிறது.
பயணம் மற்றும் தொழில்துறை சம்மந்தமான வேலைகள் பாதியாக குறைந்ததால்
பதிவான வரலாற்றிலேயே மிகவும் அமைதியான காலகட்டத்தை காண முடிந்தது.
ஆனால் பொதுமுடக்கம் நிரந்தரமாக நீளப்போவதில்லை.
இயற்கைக்கு இடையூறின்றி அதனுடன் இணைந்து வாழ்வதற்கான வழிகளை கண்டுபிடிக்க
இத்தருணத்தில் இருந்து நாம் எதை தூண்டுதலாக எடுத்துக் கொள்ளலாம்?
இந்தியாவில் சிலர்,
அழிவின் விளிம்பில் உள்ள, மிக வலிமையான விலங்குகளுடன்
இசைவுடன் வாழ்வதற்கான வாய்ப்பை இப்போதே பயன்படுத்திக் கொள்கின்றனர்.
அசாம் - இந்தியா மக்கள் தொகை 36 மில்லியன்
ஒரு முழு வளர்ச்சியுற்ற ஆசிய யானை
ஒருநாளைக்கு 150 கிலோ உணவை தினமும் உண்ண வேண்டும்.
ஆனால் அவற்றின் இயற்கை வாழ்விடங்களில் 5 சதவிகிதம் மட்டுமே எஞ்சியிருக்கிறது,
அவற்றின் பெரும்பாலான வனவசிப்பிடங்கள் விவசாய நிலங்களாக்கப்பட்டுவிட்டன...
அதனால் இங்குள்ள யானைகள் விவசாயிகளின் பயிர்களை நோக்கிப் படையெடுக்கின்றன.
இதன் விளைவாக, விவசாயிகள் தங்கள் நிலங்களைக் காக்க முயற்சிக்கின்றனர்.
ஆனால் அவர்கள் சார்ந்துள்ள நெல் அறுவடையில் பாதியை தொடர்ந்து இழக்கிறார்கள்.
அவற்றை காட்டுக்குள் துரத்துவதற்கு
இரவு முழுவதும் செலவிட வேண்டியிருக்கும்.
ஆனாலும் அவை திரும்ப வந்துவிடும் என்பதால்...
பாஷ்கர் பரா
...நாங்கள் திரும்ப அதையே செய்ய வேண்டியிருக்கும்.
இப்போது விவசாய நிலங்கள் மட்டுமே ஆபத்தில் இல்லை.
கிராமங்களில் உணவுத் தேடிவரும் யானைகளும்கூட
மனிதர்களுடன் மோத வேண்டியிருக்கிறது.
நாடு முழுவதிலும்,
400 மனிதர்களும் நூறு யானைகளும்
இந்தப் போராட்டத்தில் கொல்லப்படுகின்றனர்.
ஆனால் ஒரு சமூகம் மட்டும் பிரச்சினையைத் தீர்க்க
ஒரு புதிய வழியில் முயற்சி செய்கிறது.
பொதுமுடக்கத்தினால் தங்களுடைய ஊருக்கு திரும்பிய நகரத் தொழிலாளர்களால்
ஒரு உள்ளூர் பல்லுயிர் பாதுகாப்பு நிறுவனம் தொடங்கிய திட்டத்திற்கு
உதவிகரம் நீட்ட முடிந்தது.
காட்டு யானைகளுக்கு பயிரிடுவதற்கு...
மேக்னா ஹஸாரிக்கா பல்லுயிர் பாதுகாவலர்
...பொதுமுடக்கத்தின் போது ஒரு பெரிய வாய்ப்பு எங்களுக்கு கிடைத்தது.
காட்டின் விளிம்பு பகுதிகளில், யானைகள் உண்பதற்கென்று,
வேகமாக வளரக்கூடிய காட்டரிசி, புற்களை ஒரு நடுநிலை இடத்தை உருவாக்கி நட்டு வைத்தனர்.
500க்கும் அதிகமாக இருந்த இந்த மொத்தச் சமூகமும் உதவிக்கு வந்தது.
டியூலு போரா பல்லுயிர் பாதுகாவலர்
ஒரு சில மாதங்களில்
அவர்கள் 400 ஏக்கர்கள் 1.6 சதுர கிலோமீட்டர் இடத்தை மாற்றி அமைத்துள்ளனர்.
இப்போது அவர்கள் யானைகளை விரட்டியடிப்பதற்கு பதிலாக
அவற்றை வரவேற்கும் விழாவை நடத்திக் கொண்டிருக்கின்றனர்.
பயிர்கள் அறுவடைக்கு தயாராக உள்ளன.
ஆனால் இந்த யானைகள் தங்களுக்கென்று வைத்த புற்களை உண்ணுமா...
...அல்லது அவை விவசாயிகளின் நிலங்களுக்குப் படையெடுக்குமா?
வீட்டிற்கு மக்கள் திரும்பிய போது...
காட்டின் விளிம்பில் ஏதோவொன்று நடக்கத் தொடங்கியது.
ஒன்றன்பின் ஒன்றாக, அவை மரங்களின் மறைவிலிருந்து வெளிவந்தன.
தாய் யானைகள்.
குட்டிகள்.
ஒரு முழுமையான 26 பசித்த யானைகளைக் கொண்ட பெரிய குடும்பம்.
அவை எவ்வளவு தூரம் சுற்றித் திரியும்?
காட்டின் விளிம்பில் நெருக்கமாக இருந்தபடியே...
தங்களுக்கென்று நடப்பட்டிருந்த பயிர்களை விருந்தாக்கிக் கொள்ளத் தீர்மானித்தன.
முன்னதாக அவற்றை விரட்டியடித்து இருக்கிறோம்.
ஆனால் இப்போது, விஷயங்கள் மாறிவிட்டன.
இது நன்றாக இருக்கிறது... நாங்கள் மகிழ்ச்சியுடன் இருக்கிறோம்.
அறுவடைக் காலம் நெருங்கிக்கொண்டிருக்கையில்...
அந்த யானைகள் எதுவும் விவசாயிகள் நிலங்களில் சுற்றித்திரியவில்லை
கிராமத்திற்குள்ளும் அவை நுழையவில்லை.
நாம் யானைகளை நேசித்தால்
யானைகளும் நம்மை நேசிக்கும்.
தாவரங்களினால் ஆன ஒரு இடைப்பட்ட பகுதியால்
ஒரு நெடுங்கால சர்ச்சைக்கு
நீண்டகாலத் தீர்வு கிடைத்திருக்கிறது.
மற்றும் இதனை பக்கத்து கிராமத்தவர்கள்
தாங்களும் செய்வதற்கு உள்ளூர் பாதுகாப்பு நிறுவனத்துடன் பேசி வருகின்றனர்.
கடந்த வருடத்தை திரும்பிப் பார்த்தால்...
அது நம்மில் பலருக்கும் ரொம்பவே கடினமானது தான்...
வனவிலங்கிற்கான எதிர்காலத்தையும், நம்முடைய எதிர்காலத்தையும் பாதுகாக்க...
நம்மால் என்ன கற்றுக்கொள்ள முடியும்?
நாம் ஒத்திசைந்து வாழ்வது பற்றி நினைத்துப்பார்க்க வேண்டும்.
வனவிலங்குடன் நம் இடங்களைப் பகிர்ந்துகொள்ள முடியும் என்பதை உணரவேண்டும்
முடக்கம் முடிந்து,
வெளிவருகையில் முன்பு செய்ததையே செய்யலாம் என சாதாரணமாக இருந்துவிடக் கூடாது.
இயற்கையின் எதிர்வினையினுடைய வியக்க வைக்கும் வேகமும் வகையும்...
நம் வாழ்க்கையில் நாம் சிறிதளவு மாற்றத்தை ஏற்படுத்தினாலே...
இயற்கை உலகிற்கு பெரிய மாற்றத்தை கொண்டுவர முடியும் என்பதை நிரூபிக்கிறது.
ஒவ்வொரு கோடையின் போதும் சிறிய பொதுமுடக்கங்கள் இருக்கலாம்.
இரவுநேர கடற்கரைகள் மூடப்படலாம். அது பகல்நேரத்தில் இருக்க வேண்டியதில்லை.
மக்களால் செய்யக்கூடிய மிகச்சிறிய மாற்றங்கள்
மனிதர்களும் காடும் வெற்றிகரமாக ஒன்றாக இருக்க முடியும் என்பதை உறுதிப்படுத்தலாம்.
கப்பல்களை மெதுவாகச் செல்லும்படி நாம் கேட்டுக்கொண்டால்,
கப்பல்களை குழுவாக போகச் செய்தால், விளைவுகளை அவை சிறியதாக்க முடியும்
மற்றும் நீரின் ஆழத்தில் ஒலியெல்லையையும் திமிங்கிலங்களையும் பாதுகாக்கலாம்.
பூங்கா அதிகாரிகளிடம், சுற்றுலாவாசிகள் மற்றும் சுற்றுலா வழிகாட்டிகளிடையே
இந்த விலங்குகளின் உயிர்வாழ்க்கையை உத்தரவாதப்படுத்துவதை உறுதிப்படுத்தும்
நல்ல நடத்தைகளை மேம்படுத்தும் நோக்கத்தைப் பரிந்துரைத்துள்ளோம்.
பூமி மாறிய வருடமான இந்த அசாதாரணமான வருடம்,
காட்டுயிர்கள் செழிக்க நம்மால் உதவ முடியும் என்பதை மட்டுமல்லாமல்
நாம் அவ்வாறு செய்யத் தீர்மானித்தால்
இந்த கிரகத்தின் ஆரோக்கியத்தையும் நம்மால் மாற்றமுடியும் என்பதை காட்டியுள்ளது.
மாசுபாட்டை குறைக்க நம்மால் இயன்ற சிறிய வழிகளிலெல்லாம்
பங்களிக்க இதுதான் சரியான நேரம் என எனக்குத் தெரியும்.
இயற்கையிலிருந்து தனித்து இருப்பதற்கு மாறாக…
நம்முடைய வாழ்வு அதனுடன் ஆழமாகவும்
ஆச்சரியமான வழிகளிலும் இணைந்துள்ளது என்பது நாம் கண்டுபிடித்திருக்கிறோம்.
நாம் எதிர்காலத்தில் செழிக்க வேண்டுமானால்,
பூமியில் வாழும் அனைத்து உயிரினங்களுடன்
நம் கிரகத்தை பகிர்ந்துக் கொள்வதற்கான வழிகளை கண்டறிய...
இது தான் முக்கிய தருணம்.
நரேஷ் குமார் ராமலிங்கம்